с промените в основната променлива.“
 Б. Следният текст се добавя към IAS 39:
 „МЕЖДУНАРОДНИ СЧЕТОВОДНИ СТАНДАРТИ
 IAS No
 Заглавие
 IAS 39
 Финансови инструменти: Признаване и оценяване
 с добавените разпоредби относно използването на опцията на справедливата стойност“
 Възпроизвеждането им е разрешено в рамките на Европейското икономическо пространство. Всички съществуващи права са запазени извън ЕИП, с изключение на правото на възпроизвеждане за лична употреба или друга честна сделка. Допълнителна информация може да бъде получена на страницата на IASB: www.iasb.org.uk
 ИЗМЕНЕНИЯ КЪМ МЕЖДУНАРОДЕН СЧЕТОВОДЕН СТАНДАРТ 39
 Финансови инструменти: Признаване и оценяване
 ОПЦИЯ НА СПРАВЕДЛИВАТА СТОЙНОСТ
 Настоящият документ посочва измененията в IAS 39 Финансови инструменти: Признаване и оценяване (IAS 39). Тези изменения са свързани с предложенията, съдържащи се в Проектопредложението за изменения към IAS 39 – Опция на справедливата стойност, публикувано през април 2004 г.
 Предприятията прилагат измененията, посочени в настоящия документ, за едногодишни периоди, започващи на или след 1 януари 2006 г.
 В параграф 9, буква б) от дефиницията за финансов актив или финансов пасив по справедлива стойност с изменение в печалбата или загубата се заменя, както следва.
 ДЕФИНИЦИИ
 9. ...
 Дефиниции на четирите категории финансови инструменти
 Финансов актив или финансов пасив по справедлива стойност с изменение в печалбата или загубата представлява финансов актив или финансов пасив, който отговаря на някое от следните условия
 а)
 ...
 б)
 При първоначалното признаване образуванието го определя като финансов актив или финансов пасив, оценен по неговата справедлива стойност с изменение в печалбата или загубата. Предприятието може да използва тази класификация единствено когато има право на това съгласно разпоредбите на параграф 11А или когато това би довело до получаване на по-релевантна информация, тъй като:
 i)
 така се намалява значително или се премахва несъпоставимостта при оценяването или признаването (понякога наричана „счетоводно разминаване“), която в противен случай би възникнала от оценяването на активите или пасивите или от признаването на печалбите или загубите върху тях при различни бази; или
 ii)
 група финансови активи, финансови пасиви или и двете се управлява и нейното представяне се оценява въз основа на справедливата стойност в съответствие с документираната стратегия за управление на риска или за инвестиции, а информацията за групата се предоставя на тази база вътрешнофирмено на висшето ръководство (както е дефинирано в IAS 24 Оповестявания за свързани лица (както е редактиран през 2003 г.), например Съвета на директорите на образуванието и главния изпълнителен директор.
 В IAS 32 параграфи 66, 94 и РП40 изискват от образуванието да направи оповестявания относно финансовите активи и финансовите пасиви, които е определило по тяхната справедлива стойност с изменение в печалбата или загубата, включително по какъв начин то е спазило тези условия. За инструментите, отговарящи на условията на точка ii) по-горе, това оповестяване включва описание в свободен текст по какъв начин определянето по справедлива стойност с изменение в печалбата или загубата е съвместимо с документираната стратегия на образуванието за управление на риска или за инвестиции.
 Инвестициите в инструменти на собствения капитал, които нямат котировка на активен пазар и чиято справедлива стойност не може да бъде оценена по надежден начин (виж параграф 46, буква в) и допълнение А, параграфи РП80 и